116 
SOÓS LAJOS 
vonalban érintkeznek egymással, a cerebro-pedalis connectivum nagyon 
vékony, közepes hosszúságú. Pleuralis dúczai nagyon kicsinyek, az agy- 
és lábdúczok között, de azoknál kissé hátrább fekszenek, az utóbbiakhoz 
kissé közelebb, tehát a cerebro-pleuralis connectivum kissé hosszabb, mint 
a pleuro-pedalis. Baloldali parietalis dúcza nagyon kicsiny, csak akkora, 
mint a pleuralis dúcz s jól látható connectivum választja el ettó'l is, meg 
a visceralis dúcztól is, melyek között körülbelül a középen fekszik; jobb pa¬ 
rietalis dúcza nagy, erősen megnyúlt, köz vetetlenül a megfelelő pleuralis 
dúcz mögött fekszik, melytyel alig észrevehető connectivum köti össze, s 
hasonlóképen rendkívül rövid connectivum kapcsolja össze a vele egyenlő 
nagyságú és alakú zsigerdúczczal is ; ez a két utóbbi dúcz szorosan egymás 
mellett fekszik, de a zsigerdúcz valamivel mégis hátrább. 
XI. Patula Held. 
1. Patula ruderata Stud. 
(90—93. rajz). 
Köpenyszervek. Köpenyürege az utolsó kanyarulat felével 
egyenlő hosszúságú. Veséje világosbarna színű, háromszögalakú, hátul szé¬ 
lesebb, előrefelé meg vékonyodó, meg¬ 
lehetősen rövid, a köpeny üreg felehosz- 
szánál jóval rövidebb, a középvonaltól 
kissé balra foglal helyet, csúcsa erősen 
balra hajlott. Szívburka nagyon nagy, 
majdnem oly hosszú, mint a vese. 
Bélcsatorna (90. rajz). Pha- 
rynxa megnyúlt, elül hengeres, hátul 
kiszélesedő és oldalról erősen lapított ; 
radulazacskója kicsiny, kúpalakú. Nyelő¬ 
csöve vékony, meglehetősen rövid, egyen¬ 
letesen kitágulva megy át a hengeres, 
eléggé kicsiny,gyengén hajlott gyomorba; 
középbele a gyomornak a szájnyílás 
felé eső s nem a homorú oldalán, a 
gyomor vége előtt ered, úgy hogy a 
gyomornak pylori kus részén vakbél¬ 
szerű zacskó keletkezik;a középbél kezdő¬ 
része a gyomor elülső oldalán fut végig s a rendes kettős hurkot írja le. 
Nyálmirigyei laza összetételűek, meglehetősen kicsinyek, a baloldali sokkal 
kisebb a jobboldalinál, az előbbi háromszög-, az utóbbi ellipsisalakú. 
90. rajz. A Patula ruderata Stud. 
bélcsatornája. 
